
ΑΠΟΣΠΑΣΜΑ                        
Από το πρακτικό της με αριθ. 42ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 367/2023
Στη Λευκάδα σήμερα  στις 3 του μηνός Οκτωβρίου του έτους 2023, ημέρα Τρίτη και ώρα 10:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 22161/29-9-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 9ο: Απόφαση Ο.Ε. για έγκριση μελέτης, τευχών δημοπράτησης και καθορισμός τρόπου εκτέλεσης του έργου: «ΑΠΟΚΑΤΑΣΤΑΣΕΙΣ ΔΗΜΟΤΙΚΩΝ & ΑΓΡΟΤΙΚΩΝ ΟΔΩΝ  ΔΗΜΟΥ ΛΕΥΚΑΔΑΣ» προϋπολογισμού 200.000,00 ευρώ (με ΦΠΑ 24%).
Εισηγητής: Σπυρίδων Λύγδας, Αντιδήμαρχος

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον Αντιδήμαρχο κ. Σπυρίδωνα Λύγδα, ο οποίος εισηγούμενος το θέμα, έθεσε υπόψη των μελών της Επιτροπής τα εξής:

   
«Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Ν. 4555/19-07-2018 Πρόγραμμα ΚΛΕΙΣΘΕΝΗΣ

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία. 
Με τη παρούσα μελέτη προβλέπονται εργασίες ασφαλτοστρώσεων και κατασκευή τεχνικών σε δημοτικές οδούς του Δήμου Λευκάδας. Συγκεκριμένα :

· Επέκταση Στράτου Τσέγιου(οδός 11 του σχεδίου πόλης)

Θα ασφαλτοστρωθεί τμήμα της οδού 11 στην προέκταση της Στράτου Τσέγιου. Το μήκος της παρέμβασης είναι 70 μέτρα με πλάτος 12,00 μ. Η οδός είχε διανοιχθεί κατά το παρελθόν και είναι χαλικοστρωμένη.  Θα πραγματοποιηθούν χωματουργικές εργασίες (επιχώσεις και εκσκαφές) για την προσαρμογή του φυσικού εδάφους στο υψόμετρο της ερυθράς. Επίσης θα πραγματοποιηθούν γενικές εκσκαφές για την εξυγίανση του εδάφους και κατασκευή επιχώματος με δάνεια υλικά λατομείου κατηγορίας Ε4 και λιθορριπή. Η οδός θα εγκιβωτιστεί με σκυρόδεμα. Τέλος θα πραγματοποιηθούν εργασίες οδοστρωσίας και ασφαλτικών. 

· Τοιχίο στην Καρυά στη θέση ξενοδοχείο.

Θα κατασκευαστεί νέο τοιχίο μήκους 12 μέτρων περίπου ύψους 4,00 μέτρων προκειμένου να διαπλατυνθεί ο υφιστάμενος δημοτικός δρόμος. Θα πραγματοποιηθούν εργασίες καθαίρεσης του παλιού τοιχίου και στην συνέχεια θα πραγματοποιηθούν εργασίες γενικών εκσκαφών για την διαπλάτυνση και εκσκαφής θεμελίων για το νέο τοιχίο. Στην συνέχεια θα κατασκευαστεί το νέο τοιχίο οπλισμένου σκυροδέματος με σκυρόδεμα κατηγορίας C20/25. Στην πίσω πλευρά του τοιχίου θα κατασκευαστεί κατάλληλο επίχωμα. Τέλος θα διαστρωθεί σκυρόδεμα επί δομικού πλέγματος στο κατάστρωμα της οδού.

· Οδός 26 του σχεδίου πόλης Λευκάδας

Θα ασφαλτοστρωθεί τμήμα της οδού 26. Το μήκος της παρέμβασης είναι 120 μέτρα με πλάτος 6,00 μ. Η οδός είχε διανοιχθεί κατά το παρελθόν και είναι χαλικοστρωμένη.  Θα πραγματοποιηθούν χωματουργικές εργασίες (επιχώσεις και εκσκαφές) για την προσαρμογή του φυσικού εδάφους στο υψόμετρο της ερυθράς. Επίσης θα πραγματοποιηθούν γενικές εκσκαφές για την εξυγίανση του εδάφους και κατασκευή επιχώματος με δάνεια υλικά λατομείου κατηγορίας Ε4 και λιθορριπή. Στην περιοχή παρέμβασης υπάρχει ανοιχτό αυλάκι απορροής όμβριων υδάτων. Θα κατασκευαστεί σωληνωτό με τσιμεντοσωλήνες Φ80 εγκιβωτισμένους με σκυρόδεμα και θα κατασκευαστούν φρεάτια υδροσυλλογής.  Η οδός θα εγκιβωτιστεί με σκυρόδεμα. Τέλος θα πραγματοποιηθούν εργασίες οδοστρωσίας και ασφαλτικών

· Οδός 17 του σχεδίου πόλης Λευκάδας

Θα ολοκληρωθεί η διαμόρφωση της οδού 17. Η οδός αυτή είναι ήδη διανοιγμένη σε όλο το μήκος της και στο πλάτος της. Τμήμα της οδού είναι ασφαλτοστρωμένη και το υπόλοιπο τμήμα της είναι χαλικοστρωμένο. Το μήκος της οδού είναι 57 μέτρα με πλάτος 4,00 μ. Λόγω προβλημάτων που παρατηρούνται στην περιοχή κατά την απορροή των όμβριων υδάτων θα κατασκευαστεί σωληνωτός οχετός που θα συνδεθεί σε υφιστάμενο δίκτυο και θα κατασκευαστούν φρεάτια υδροσυλλογής. Θα πραγματοποιηθούν χωματουργικές εργασίες (επιχώσεις και εκσκαφές) για την προσαρμογή του φυσικού εδάφους στο υψόμετρο της ερυθράς. Επίσης θα πραγματοποιηθούν γενικές εκσκαφές για την εξυγίανση του εδάφους και κατασκευή επιχώματος με δάνεια υλικά λατομείου κατηγορίας Ε4 και λιθορριπή. Η οδός θα εγκιβωτιστεί με σκυρόδεμα. Τέλος θα πραγματοποιηθούν εργασίες οδοστρωσίας και ασφαλτικών.

· Λαϊκές κατοικίες  επί Πεφανερωμένης

·  Θα πραγματοποιηθούν εργασίες αποκατάστασης υφιστάμενης οδού μήκους 45μ. με πλάτος 3,00μ.

Θα καθαιρεθεί  το υφιστάμενο κατάστρωμα από σκυρόδεμα και θα διαστρωθεί νέο πάχους 15 εκ. Στην συνέχεια θα γίνει προσαρμογή της στάθμης των υφιστάμενων φρεατίων.

·  Θα πραγματοποιηθούν εργασίες ασφαλτόστρωσης του κεντρικού δρόμου μήκους 70 μέτρων και πλάτους 5,50 μέτρων. Στην συνέχεια θα γίνει προσαρμογή της στάθμης των υφιστάμενων φρεατίων

· Θα αποκατασταθεί το πεζοδρόμιο που βρίσκεται επί της οδού Πεφανερωμένης μήκους 20 μέτρων. Θα καθαιρεθούν τα παλιά κράσπεδα και σκυροδέματα και στην συνέχεια θα τοποθετηθούν νέα πρόχυτα κράσπεδα. Θα διαστρωθεί σκυρόδεμα επί δομικού πλέγματος και τέλος θα πραγματοποιηθεί εργασίες πλακοστρώσεων.

· Θα πραγματοποιηθούν εργασίες καθαρισμού των χανδάκων απορροής όμβριων ενώ θα διαστρωθεί σκυρόδεμα σε αυτά που δεν έχουν.

· Τέλος θα αποκαταστηθούν οι σκάλες πρόσβασης που οδηγούν στις λαϊκές και οι οποίες παρουσιάζουν ρηγματώσεις.

·  Δρόμος δίπλα από πλατεία Σάντα

 Το μήκος της οδού είναι 40 μέτρα με πλάτος 4,00 μ. Θα καθαιρεθούν παλιά σκυροδέματα και θα πραγματοποιηθούν εργασίες γενικών εκσκαφών. Στην συνέχεια θα κατασκευαστεί στρώση υπόβασης μεταβλητού πάχους για την υψομετρική διαμόρφωση της οδού και τέλος θα διαστρωθεί σκυρόδεμα επί δομικού πλέγματος. Στην συνέχεια θα γίνει προσαρμογή της στάθμης των υφιστάμενων φρεατίων.

· Δρόμος ανάμεσα ΟΤ 67-69 του σχεδίου πόλης Νικιάνας- Επισκόπου

 Το μήκος της παρέμβασης  είναι 80 μέτρα περίπου με πλάτος 4,00 μ. Θα διαμορφωθεί τμήμα του πεζοδρομίου για να συνδεθεί η οδός με την επαρχιακή οδός. Θα πραγματοποιηθούν εργασίες κατασκευής επιχώματος ώστε να διαμορφωθεί το τελευταίο τμήμα της προσφάτως διανοιγμένης οδού υψομετρικά και στην συνέχεια θα διαστρωθεί με σκυρόδεμα επί δομικού πλέγματος. Τέλος θα αποκατασταθεί τμήμα της οδού όπου το υπάρχον σκυρόδεμα έχει ρηγματωθεί επιφάνειας 75 τ.μ.

· Δρόμος Δ Κουνιάκη- Δ. Γιάννουλη

 Θα ανακατασκευαστεί το υφιστάμενο κατάστρωμα των οδών επιφάνειας 800 τ.μ. Κατά την ασφαλτόστρωση της οδού Κ. Γεωργάκη υπερυψώθηκε αυτή έναντι των οδών Κουνιάκη και Γιάννουλη με αποτέλεσμα να εγκλωβίζονται τα όμβρια ύδατα. Θα φρεζαριστεί το υφιστάμενο ασφαλτοσκυρόδεμα και στην συνέχεια θα διαστρωθεί μια στρώση ισοπεδωτική και τέλος μια στρώση ασφάλτου κυκλοφορίας.

· Βασιλική.

Πρόκειται για οδό εντός του σχεδίου πόλης Βασιλικής – Πόντης ανάμεσα από τα ΟΤ 25-28. Το μήκος της οδού είναι 32 μέτρα. Θα πραγματοποιηθούν εργασίες φρεζαρίσματος του υπάρχοντος ασφαλτοσκυροδέματος και στην συνέχεια θα  ασφαλτοστρωθεί με ασφαλτική στρώση κυκλοφορίας.

Η δαπάνη που απαιτείται είναι 161.290,32 Ευρώ  χωρίς ΦΠΑ ενώ με ΦΠΑ 24% 200.000,00€.
Εισηγούμαστε,  την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 200.000,00 Ευρώ(με ΦΠΑ 24%).

Τρόπος εκτέλεσης του έργου με ηλεκτρονικό διαγωνισμό μέσω του Εθνικού Συστήματος ηλεκτρονικών δημόσιων συμβάσεων.».

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ
Την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 200.000,00 ευρώ (με ΦΠΑ 24%) του έργου: «ΑΠΟΚΑΤΑΣΤΑΣΕΙΣ ΔΗΜΟΤΙΚΩΝ & ΑΓΡΟΤΙΚΩΝ ΟΔΩΝ  ΔΗΜΟΥ ΛΕΥΚΑΔΑΣ»
           Τον τρόπο εκτέλεσης του έργου με ηλεκτρονικό διαγωνισμό μέσω του Εθνικού Συστήματος ηλεκτρονικών δημόσιων συμβάσεων.


Η απόφαση αυτή πήρε αύξοντα αριθμό: 367/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

